Informácia
o realizácii úloh vyplývajúcich z rozpracovania 
aktualizovaných zásad štátnej dopravnej politiky SR

Úloha :      
B 1.4  Predložiť návrh zákona o verejnej doprave
          Termín : júl 2002

         Plnenie úlohy :
 Termín splnenia úlohy bol zmenený na júl 2003.

Predmetný zákon mal pre oblasť verejnej osobnej dopravy definovať problematiku výkonov vo verejnom záujme, základnú dopravnú obslužnosť územia, spôsob financovania a integrovaný dopravný systém. V čase prijatia uznesenia vlády  SR k aktualizácií a rozpracovaniu zásad štátnej dopravnej politiky SR neboli vypracované novely zákonov NR SR č. 164/1996 Z.z. o dráhach a č. 168/1996 o cestnej doprave. 
Nakoľko problémové okruhy, ktoré mal riešiť zákon o verejnej doprave boli v procese tvorby legislatívnych noriem rezortu dopravy postupne obsiahnuté v novelách zákonov základných druhov dopravy, t.j. železničnej a  cestnej dopravy, bol v októbri 2001 predložený Návrh na zrušenie úlohy B.1.4 Prílohy  uznesenia vlády SR č. 21/2000. Vláda SR Záznamom z 206. rokovania zo dňa 8.3.2002 zmenila termín splnenia predmetnej úlohy z júla 2002 na júl 2003. 
.   
	Úloha :
B 1.16  Predložiť Koncepciu tvorby regionálnej dopravnej politiky na úrovni
             krajov so zvýraznením podpory rozvoja integrovaných dopravných
             systémov
           Termín : júl 2002

Plnenie úlohy :
      Úloha je splnená.
                      Vláda schválila predmetnú koncepciu uznesením č.903 zo dňa 21.8.2002.